बाड़मेर ही नहीं, पूरे पश्चिमी राजस्थान में पहली बार लोक मांगणियार कलाकारों के लिए इतना बड़ा आयोजन आज शिव में होने जा रहा है। दिलचस्प बात यह है कि भाटी के रोहड़ी कार्यक्रम को प्रशासन ने रद्द कर दिया था, लेकिन अब शिव में होने वाले इस आयोजन की तैयारियां चर्चा का केंद्र बन गई हैं। सवाल यह है कि कार्यक्रम में भीड़ कितनी जुटेगी और इसका प्रभाव कितना दूर तक जाएगा।

अगर मांगणियार कलाकारों को सही मंच और समर्थन मिले, तो यकीन मानिए, वे न सिर्फ राजस्थान बल्कि अंतरराष्ट्रीय मंचों पर भी अपनी संगीत की धुन से धाक जमा सकते हैं। लेकिन क्या यह आयोजन प्रशासन और राजनीति के साए से उबरकर इन कलाकारों को उनका हक दिला पाएगा? यह देखने वाली बात होगी।